അശ്ലീലച്ചിത്ര നിര്മാണം: വ്യവസായി രാജ് കുന്ദ്രയ്ക്കെതിരെ കുറ്റപത്രം സമ്മര്പ്പിച്ചു. മുംബൈ: അശ്ലീല ചിത്രങ്ങള് നിര്മ്മിക്കുകയും വിതരണം ചെയ്യുകയും ചെയ്ത സംഭവത്തില് വ്യവസായി രാജ് കുന്ദ്രയെക്കെതിരെ കുറ്റപത്രം സമ്മര്പ്പിച്ചു. മുംബൈ പോലീസിലെ ക്രൈംബ്രാഞ്ച് സിഐഡി വിഭാഗമാണ് കുറ്റപത്രം സമര്പ്പിച്ചത്. ബോളിവുഡ് നടി ശില്പ ഷെട്ടിയുടെ ഭര്ത്താവാണ് രാജ് കുന്ദ്ര. രാജ് കുന്ദ്രയും ഭാര്യാ സഹോദരന് പ്രദീപ് ബക്ഷിയുമാണ് അശ്ലീലചിത്ര നിര്മാണത്തിലെ മുഖ്യസൂത്രധാരന്മാര്. കുന്ദ്രയെയും സഹായി റിയാന് ജോണ് ഥാര്പയെയുമാണ് കേസില് പ്രതിചേര്ത്തിരിക്കുന്നത്. രണ്ടുപേരും നിലവില് ജുഡീഷ്യല് കസ്റ്റഡിയിലാണ്. അശ്ലീല ചിത്രങ്ങള് നിര്മ്മിച്ച് കുന്ദ്ര ആപ്പുകള് വഴി വിതരണം ചെയ്തിരുന്നു. ഇതിനെതിരെ ലഭിച്ച പരാതിയിലാണ് അറസ്റ്റ്. സംഭവത്തില് കുന്ദ്രയ്ക്കെതിരെ മതിയായ തെളിവുകള് ലഭിച്ചതായി മുംബൈ പോലീസ് കമ്മീഷണര് അറിയിച്ചിരുന്നു. രാജ് കുന്ദ്രയ്ക്ക് പുറമേ 9 പേരെ കൂടി പോലീസ് അറസ്റ്റ് ചെയ്തിട്ടുണ്ട്. ഇന്ത്യന് ശിക്ഷാ നിയമത്തിലെ വകുപ്പുകള് പ്രകാരവും ഐടി നിയമപ്രകാരവുമാണ് പ്രതികള്ക്കെതിരെ കേസെടുത്തിരിക്കുന്നത്.